Diari Oficial de la Generalitat Valenciana


Sumari del DOGV 3933, del 06-02-2001 (2001/458)

RESOLUCIÓ de 18 de gener de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Conselleria d'Indústria i Comerç de la Generalitat Valenciana i la Universitat Internacional Menéndez Pelayo, per a la cooperació financera en la realització d'activitats.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3933

Data del DOGV
:   06-02-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/458


Data del document
:   18-01-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * recerca i desenvolupament
    * formació en el lloc de treball
    * cooperació administrativa
    * universitat

RESOLUCIÓ de 18 de gener de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Conselleria d'Indústria i Comerç de la Generalitat Valenciana i la Universitat Internacional Menéndez Pelayo, per a la cooperació financera en la realització d'activitats. [2001/X458]
  
Subscrit, després de la tramitació prèvia reglamentària, entre la Conselleria d'Indústria i Comerç de la Generalitat Valenciana i la Universitat Internacional Menéndez Pelayo, el 20 de novembre de 2000, un Conveni de col·laboració per a la cooperació financera en la realització d'activitats, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0893/2000, i que figura com a annex d'aquesta resolució.
  
València, 18 de gener de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre la Conselleria d'Indústria i Comerç de la Generalitat Valenciana i la Universitat Internacional Menéndez Pelayo, per a la cooperació financera en la realització d'activitats.
  
A València, 20 de novembre de 2000.
  
Reunits:
  
D'una part, el Sr. Fernando V. Castelló Boronat, conseller d'Indústria i Comerç, en virtut de l'Acord del Govern Valencià de data 14 de novembre de 2000.
  
I, d'una altra, el Sr. José Luis García Delgado, rector de la Universitat Internacional Menéndez Pelayo, en nom i representació d'aquesta, d'acord amb les atribucions que té conferides pel Reial Decret 1.920/1995, de 24 de novembre (BOE número 282, de 25 de novembre).
  
EXPOSEN
  
Primer
  
Que un dels objectius que té atribuïts la Conselleria d'Indústria i Comerç és arbitrar polítiques que promoguen la innovació tecnològica.
  
Segon
  
Que la Universitat Internacional Menéndez Pelayo, en la seu de València, ha programat la realització de diverses activitats relacionades amb aspectes socials connectats amb la innovació tecnològica.
  
Entre les mencionades activitats figuren el curs magistral ?Tecnologia i Política- i el seminari internacional titulat ?Ciència, Tecnologia i Societat de la Innovació?.
  
Tercer
  
Que sent evident per a ambdues parts la conveniència que les polítiques tecnològiques de la Generalitat Valenciana en aquest context convergisquen amb les anàlisis i propostes que respecte d'això puguen formular-se en el marc dels seminaris i cursos esmentats, la Conselleria d'Indústria i Comerç ha considerat molt oportú cooperar financerament amb la Universitat Internacional Menéndez Pelayo, subvencionant-li en part la realització de les dites activitats.
  
És per això que, reconeixent-se ambdues parts amb capacitat legal suficient per a atorgar el present conveni, acorden les següents:
  
Clàusules
  
Primera. Objecte del conveni
  
L'objecte del present conveni és la col·laboració entre la Conselleria d'Indústria i Comerç i la Universitat Internacional Menéndez Pelayo per a la realització de les activitats docents que en relació amb polítiques d'innovació tecnològica que promoguen la indústria de la Comunitat Valenciana organitze la UIMP en la seu de València i, en particular, el curs magistral ?Tecnologia i Política- i el seminari internacional titulat ?Ciència, Tecnologia i Societat de la Innovació?, amb programes que es comunicaran a la Conselleria d'Indústria i Comerç amb l'antelació deguda.
  
Segon. Obligacions de la Universitat Internacional Menéndez Pelayo
  
La Universitat Internacional Menéndez Pelayo es compromet, sense perjudici de qualsevol altra obligació que es derive de la legislació vigent, al següent:
  
a) Realitzar les tasques oportunes tendents a l'organització de diverses activitats connectades amb polítiques sociolaborals i, en particular, amb les tendents a l'organització del curs magistral ?Tecnologia i Política- i del seminari internacional titulat ?Ciència, Tecnologia i Societat de la Innovació?.
  
b) Informar la Conselleria d'Indústria i Comerç de l'execució de la despesa d'organització de les dites activitats i, en particular, del curs magistral ?Tecnologia i Política- i el seminari internacional titulat ?Ciència, Tecnologia i Societat de la Innovació?, en concret:
  
- Despeses de viatge, allotjament i manutenció de participants.
  
- Honoraris de participants.
  
- Despeses de traducció simultània.
  
- Beques d'assistents.
  
- Despeses de personal directament atribuïble a aquestes activitats.
  
- Despeses de difusió (publicitat, impremta, programes, carpetes, correu, ...).
  
- Despeses d'edició d'actes.
  
- Altres despeses (material fungible, hostesses, seguretat, vigilància, neteja, ...).
  
c) Fer constar la col·laboració de la Conselleria d'Indústria i Comerç en els programes impresos i en la publicitat de les diverses activitats objecte d'aquest conveni.
  
d) Concedir 25 matrícules gratuïtes a la Conselleria d'Indústria i Comerç per a l'assistència de les persones que vulga designar.
  
e) Sotmetre's a les actuacions de control financer que corresponen a la Intervenció General en relació amb la subvenció concedida.
  
f) Comunicar a la Conselleria d'Indústria i Comerç l'obtenció de subvencions o ajudes concedides per a la mateixa finalitat d'aquest conveni procedents de qualssevol administracions o ens públics o privats.
  
Tercera. Aportació de la Conselleria d'Indústria i Comerç
  
1. L'aportació de la Generalitat Valenciana, a través de Conselleria d'Indústria i Comerç, ascendeix a un màxim de 3.000.000 de pessetes (18.030,36 euros).
  
2. L'aportació esmentada es farà a càrrec de la línia pressupostària 412/000/00 del programa 722.10: Ordenació i Promoció Industrial i Energètica, del pressupost per a l'exercici 2000.
  
3. Els ingressos es realitzaran en el compte corrent número 0883098953 del Banc d'Espanya (codi de banc 9000), a l'oficina principal (codi d'agència 0001), al carrer d'Alcalá, 50 de Madrid, a nom de la Universitat Internacional Menéndez Pelayo, Secció d'Organismes Autònoms.
  
Quarta. Incompatibilitats
  
L'import de la subvenció concedida mitjançant el present conveni no podrà superar en cap cas, aïlladament o en concurrència amb altres ajudes o subvencions d'altres administracions o ens públics, el cost de les activitats que desenvoluparà la Universitat Menéndez Pelayo, en relació amb l'objecte d'aquest conveni.
  
Cinquena. Modalitat de pagament
  
1. El pagament de l'aportació de la Generalitat Valenciana es farà de la següent forma:
  
- Un 40% de l'import, quan es firme el conveni, sense que calga la constitució de fiança prèvia pel dit import, atés que com a institució universitària pública adscrita al Ministeri d'Educació i Cultura, la Universitat Internacional Menéndez Pelayo està exempta d'aquesta obligació.
  
- Un 20% s'abonarà després de l'aportació i la comprovació de la documentació justificativa de l'efectiva i correcta aplicació del 40% lliurat anteriorment, i independentment que s'haja realitzat la Trobada objecte del conveni o que estiga en preparació.
  
- El 40% restant, o la quantia que quede per aportar, una vegada que es justifique la totalitat de les despeses realitzades i el compliment d'allò convingut.
  
2. La justificació de l'aplicació dels fons lliurats s'efectuarà mitjançant la presentació de factures i els altres documents acreditatius de la despesa, expedits de conformitat amb la normativa vigent, i es regirà pel que disposen les normes reguladores de la percepció de fons a càrrec dels crèdits de la Generalitat Valenciana.
  
Sisena. Resolució
  
El Govern Valencià, a proposta de la Conselleria d'Indústria i Comerç, podrà resoldre el present conveni si les activitats objecte d'aquest no es realitzen dins de l'exercici de 2000, per causa imputable a l'entitat col·laboradora.
  
Setena. Minoracions
  
Si en el transcurs de la realització de les activitats objecte del present conveni, o en el període determinat per a la justificació d'aquestes, es produïra algun incompliment dels requisits establits en el present conveni, la Conselleria d'Indústria i Comerç procedirà a la minoració de la subvenció concedida.
  
Vuitena. Vigència
  
El present conveni tindrà un període de vigència fins al 31 de desembre de 2000, i s'establirà com a termini màxim per a la presentació de justificants de la despesa fins al 30 de novembre de 2000.
  
No obstant això, la Conselleria d'Indústria i Comerç podrà ampliar el termini establit en el paràgraf anterior.
  
Novena. Normes
  
En allò que no s'ha previst en aquest conveni seran aplicables les normes pressupostàries de la Generalitat Valenciana que regulen les transferències de capital i, si és el cas, les de caràcter estatal que regulen la mateixa matèria.
  
I, com a prova de conformitat ambdues parts, en la representació que tenen, subscriuen i firmen el present document, en doble exemplar, al lloc i en la data indicats al començament.
  
El conseller d'Indústria,i Comerç,
  
FERNANDO V. CASTELLÓ BORONAT
  
El rector de la Universitat Internacional Menéndez Pelayo.
  
JOSÉ LUIS GARCÍA DELGADO